Amerikaanse verkiesing 2016: Waarom het Trump gewen?Donald Trump is die VSA se nuwe president. Foto: AP Photo/Paul Sancya. Die groot vraag op almal se lippe die afgelope tyd is: Waarom het Donald Trump die Amerikaanse verkiesing gewen, ten spyte daarvan dat byna alle voorspellings daarvan verskil het? Die media en kommentators het allerhande bewerings oor die rede vir Trump se oorwinning gemaak. Daar word onder andere beweer hy het gewen weens ŉ groot opkoms in landelike gebiede en onder armblankes. Grens met Mexiko, immigrasie en onwettige immigrante: Die een of ander heining sal opgerig word. Heelwat onwettige immigrante sal gedeporteer word en nuwe wetgewing, wat wettige immigrasie aanmoedig en onwettige immigrasie bestraf, sal aangeneem word. Vryhandelsooreenkomste en algemene proteksionisme: Die meeste vryhandelsooreenkomste waarby Amerika betrokke is, sal hersien en plaaslike industrieë toenemend beskerm word. Obamacare: Obama se vlagskip mediese hervormingswetgewing sal herroep en deur ŉ meer vryemarkgerigte wet vervang word. Verhouding met Europa: Trump wil die verhouding tussen Amerika en Europa herbedink en dit sal veral op die terrein van verdediging plaasvind, waar Amerika nie meer so ŉ groot rol in die beskerming van Europese lande sal speel nie. Verhouding met Rusland: Trump sal waarskynlik ŉ groot poging aanwend om die gespanne verhouding met Rusland te ontlont. Verhouding met China: Trump is baie krities teenoor China se handelspraktyke en ŉ meer gespanne verhouding kan hier verwag word. Betrokkenheid in internasionale konflik: Die Trump Withuis sal waarskynlik daarvan wegskram om by nuwe internasionale konfliksones betrokke te raak en huidige betrokkenheid in die Midde-Ooste sal waarskynlik uitgefaseer word. Hooggeregshofaanstelling: ŉ Konserwatiewe regter sal reeds in Januarie tot die hooggeregshof benoem word. Met heelwat regters wat reeds ouer as 75 is, kan Trump oor die volgende vier jaar nog een of twee regters aanwys wat die ideologiese samestelling van die hof vir dekades na regs kan laat swaai. Begroting: Belasting en waar gaan hy sny is belangrik? Trump sal gedurende 2017 ŉ begroting wil voorlê wat ekonomiese groei aanmoedig, aan sy verkiesingsbeloftes van laer belasting voldoen en nie die staatskuld verder laat toeneem nie. Voorts het Trump ook onderneem om ŉ groot infrastruktuurprojek te loods wat op een of ander manier gefinansier sal moet word. Die vraag is: Waar kan die regering sny? Mediese sorg en die weermag is die twee moeilike opsies. Algemene konserwatiewe, gedentraliseerde agenda: Trump en sy kabinet sal waarskynlik ŉ breedweg konserwatiewe regeringsmodel volg, met die vermindering van regulasies, desentralisering van magte na die state en ŉ verkleining van die burokrasie en invloed van steunwerwers in Washington D.C. Die volgende vier jaar gaan ŉ interessante tyd in die Amerikaanse politiek wees, met heelwat veranderinge wat sal plaasvind. Dit hou ŉ groot geleentheid vir die konserwatiewe beweging in Amerika in.